**Ն Ա Խ Ա Գ Ի Ծ**

**Հ Ա Յ Ա Ս Տ Ա Ն Ի Հ Ա Ն Ր Ա Պ Ե Տ ՈՒ Թ Յ Ա Ն**

**Օ Ր Ե Ն Ք Ը**

**ՊԵՏԱԿԱՆ ԳՈՒՅՔԻ ՄԱՍՆԱՎՈՐԵՑՄԱՆ 2006-2007 ԹՎԱԿԱՆՆԵՐԻ ԾՐԱԳՐԻ ԿԱՏԱՐՄԱՆ 2016 ԹՎԱԿԱՆԻ ՏԱՐԵԿԱՆ ՀԱՇՎԵՏՎՈՒԹՅՈՒՆԸ**

**ՀԱՍՏԱՏԵԼՈՒ ՄԱՍԻՆ**

Հաստատել պետական գույքի մասնավորեցման 2006-2007 թվականների ծրագրի կատարման 2016 թվականի տարեկան հաշվետվությունը (կցվում է):

**ՊԵՏԱԿԱՆ ԳՈՒՅՔԻ ՄԱՍՆԱՎՈՐԵՑՄԱՆ 2006-2007 ԹՎԱԿԱՆՆԵՐԻ ԾՐԱԳՐԻ**

 **ԿԱՏԱՐՄԱՆ 2016 ԹՎԱԿԱՆԻ ՏԱՐԵԿԱՆ ՀԱՇՎԵՏՎՈՒԹՅՈՒՆԸ**

**I. ԸՆԴՀԱՆՈՒՐ ԴՐՈՒՅԹՆԵՐ**

1. Պետական գույքի մասնավորեցման ծրագրի կատարման մասին սույն հաշվետվությունը (այսուհետ` Հաշվետվություն) ներկայացվում է <<Պետական գույքի մասնավորեցման (սեփականաշնորհման) մասին>> Հայաստանի Հանրապետության օրենքի 12-րդ հոդվածի համաձայն:

2. Հաշվետվությունն ընդգրկում է 2016թ. օրացուցային տարին (այսուհետ` հաշվետու ժամանակահատված):

3. Հաշվետու ժամանակահատվածում գործողության մեջ է եղել <<Պետական գույքի մասնավորեցման 2006-2007 թվականների ծրագրի մասին>> Հայաստանի Հանրապետության օրենքը (այսուհետ` Ծրագիր): <<Պետական գույքի մասնավորեցման (սեփականաշնորհման) մասին>> Հայաստանի Հանրապետության օրենքի 4-րդ հոդվածի համաձայն՝ <<Եթե ծրագրի գործողության ժամկետը լրանալուց հետո նոր ծրագիր չի ընդունվում, ապա շարունակում է գործել նախորդ ծրագիրը>> և <<նախորդ ծրագրերի ցանկերում ընդգրկված, սակայն չմասնավորեցված ընկերությունները (ձեռնարկությունները) և <<փոքր>> օբյեկտները նոր ծրագրի մասն են վերջինիս ուժի մեջ մտնելու պահից>>: Հաշվետու ժամանակահատվածում մասնավորեցման նոր ծրագիր չի ընդունվել:

4. Հաշվետու ժամանակահատվածում Ծրագրում կատարվել են հետևյալ հետևյալ փոփոխություն և լրացում.

1) <<Պետական գույքի մասնավորեցման 2006-2007 թվականների ծրագրի մասին>> Հայաստանի Հանրապետության օրենքում փոփոխություն և լրացում կատարելու մասին>> Հայաստանի Հանրապետության 2016 թվականի դեկտեմբերի 16-ի ՀՕ-220-Ն օրենքով ուժը կորցրած է ճանաչվել 4-րդ հոդվածի 1-ին մասի զ) կետը, որով ռադիոակտիվ և տրոհվող նյութեր (դրանց սարքավորումներ) արտադրող, ինչպես նաև այդ բնագավառում գիտահետազոտական և փորձարարական-կոնստրուկտորական աշխատանքներ իրականացնող՝ պետությանը սեփականության իրավունքով պատկանող բաժնետոմսերով ընկերությունները հանվել են տնտեսության այն ճյուղերի և ոլորտների ցանկից, որոնցում մասնավորեցում չի նախատեսվում,

 2) Ծրագրի N1 ցանկը համլրվել է Հայաստանի Հանրապետության առողջապահության նախարարության ընկերությունների ցանկով, որտեղ ընդգրկվել է 90075 ծածկագրով <<Ռադիոիզոտոպների արտադրության կենտրոն>> փակ բաժնետիրական ընկերությունը:

5. Հաշվետու ժամանակահատվածում նախապատրաստվել և ՀՀ կառավարության քննարկմանն են ներկայացվել Պետական գույքի մասնավորեցվման մասին թվով 3 ՀՀ կառավարության որոշման նախագծեր, որոնցից 2-ն ընդունվել են ՀՀ կառավարության կողմից, այդ թվում` .

1) <<Արթիկի նավթամթերք>> ՓԲԸ-ի բաժնետոմսեր աճուրդով մասնավորեցնելու մասին որոշումը, գնորդ չլինելու պատճառով աճուրդը չի կայցել: ՀՀ կառավարության կողմից, հաշվետու ժամանակահատվածում, ընդունվել է նաև «Արթիկի նավթամթերք» ՓԲԸ-ի լուծարելու մասին որոշում,

2) <<Գուգարք> ՓԲԸ-ի կազմից առանձնացված Բազումի արտադրամասի գույքի մասնավորեցման մասին որոշումը: Գույքը ուղղակի վաճառքի ձևով մասնավորեցվել է հայտնի գնորդին:

6. Հաշվետու ժամանակահատվածում մասնավորեցումից ստացված միջոցները կազմել են 62,954 մլն դրամ, որից` ընկերությունների /ձեռնարկությունների/ մասնավորեցումից ստացված միջոցները՝ 39,065 մլն դրամ, նախորդ տարիներին մասնավորեցված <<փոքր>> օբյեկտներից հաշվետու ժամանակահատվածում տարաժամկետ վճարման ենթակա վճարումներից ստացված միջոցները՝ 23,888 մլն դրամ:

7. Հաշվետու ժամանակահատվածում Հայաստանի Հանրապետության պետական բյուջեի սեփականաշնորհման հաշվին մուտքագրվել է 61,433 մլն դրամ:

8. Համաձայն <<Պետական գույքի մասնավորեցման (սեփականաշնորհման) մասին>>, <<Տեղական ինքնակառավարման մասին>> Հայաստանի Հանրապետության օրենքում փոփոխություն կատարելու մասին>> Հայաստանի Հանրապետության 2004 թվականի դեկտեմբերի 13-ի ՀՕ-127-Ն և <<Հայաստանի Հանրապետության բյուջետային համակարգի մասին>> Հայաստանի Հանրապետության օրենքում լրացում և փոփոխություն կատարելու մասին>> Հայաստանի Հանրապետության 2004 թվականի դեկտեմբերի 13-ի ՀՕ-126-Ն օրենքների` 2016 թվականի ընթացքում մասնավորեցումից ստացված միջոցներից համայնքների բյուջեներ է փոխանցվել 1,521 մլն դրամ:

9. Հայաստանի Հանրապետության կառավարության որոշումներով սահմանված կարգով յուրաքանչյուր մասնավորեցվող ընկերության և գույքի վերաբերյալ զանգվածային լրատվության միջոցներով, ինչպես նաև Հայաստանի Հանրապետության կառավարությանն առընթեր պետական գույքի կառավարման վարչության ինտերնետային կայքում հրապարակվել է համապատասխան տեղեկատվություն:

**II. ԾՐԱԳՐԻ ԻՐԱԳՈՐԾՈՒՄԸ**

 **1. ԸՆԿԵՐՈՒԹՅՈՒՆՆԵՐԻ ՄԱՍՆԱՎՈՐԵՑՈՒՄԸ ԵՎ ԼՈՒԾԱՐՈՒՄԸ**

**10. Ուղղակի վաճառքի ձևով մասնավորեցման կատարողականը**

1) Հաշվետու ժամանակահատվածում ուղղակի վաճառքի ձևով մասնավորեցվել է Ծրագրում ընդգրկված 1 օբյեկտ:

2) Ողղակի վաճառքի ձևով մասնավորեցված օբյեկտի և դրա գնորդի կողմից ստանձնած պարտավորությունների մասին տեղեկությունները ներկայացված են սույն օրենքի բաղկացուցիչ մասը կազմող Հավելված 1-ում:

**11. Մասնավորեցման գործարքների արդյունքում ստանձնած պարտավորությունների կատարողականը**

1) Պետական գույքի մասնավորեցման պայմանագրերով 2016 թվականի ընթացքում ներդրումային և սոցիալական երաշխիքների ապահովման և այլ տիպի պարտավորություններ են ստանձնել թվով 11 գնորդ: Թվով 5 գնորդների կողմից պայմանագրերով ստանձնած ներդրումային պարտավորությունները կազմել են 341,5 մլն դրամ: Սսոցիալական երաշխիքների ապահովման մասով թվով 5 գնորդի կողմից նախատեսվել է ստեղծել 66 աշխատատեղ, թվով 4 գնորդ ստանձել է այլ տիպի պարտավորություններ:

2) Մասնավորեցման պայմանագրերով 2016 թվականի ընթացքում դրամով նախատեսված պարտավորությունները սահմանված ժամկետում կատարվել են թվով 3 գնորդների կողմից, որոնց կողմից կատարած ներդրումները նախատեսված 203,500 մլն դրամի փոխարեն կազմել են 212,167 մլն ՀՀ դրամ:

 3) Սոցիալական երաշխիքների ապահովման մասով՝ պարտավորությունները կատարվել են 5 գնորդների կողմից, և նախատեսված 66 աշխատատեղի փոխարեն ստեղծվել է 72 աշխատատեղ:

4) 4 գնորդների կողմից ստանձնված այլ տիպի պարտավորությունները կատարվել են:

5) Նախատեսված ներդրումները սահմանված ժամկետում չի կատարվել 2 գնորդի կողմից, որի արդյունքում 1 գնորդների կողմից չկատարված պարատվորությունների համար հաշվարկվել է ընդհանուր առմամբ 5,000 մլն դրամի տուգանք, իսկ 1 գնորդի կողմից 113,000 մլն դրամի չափով ներդրումային պարտավորության չկատարման խնդրի հետ կապված գրություն է ներկայացվել ՀՀ կառավարություն` հետագա քայլերը որոշելու համար:

7) Մասնավորեցված օբյեկտների գնորդների կողմից հաշվետու ժամանակահատվածում կատարման ենթակա ներդրումային պարտավորությունների և սոցիալական երաշխիքների կատարման մասին տեղեկությունները, ըստ առանձին ընկերությունների և օբյեկտների, ներկայացված են սույն օրենքի բաղկացուցիչ մասը կազմող Հավելված 2-ում:

**12. Ընկերությունների լուծարման և սնանկացման գործընթացը**

1) <<Պետական գույքի մասնավորեցման (սեփականաշնորհման) մասին>> Հայաստանի Հանրապետության օրենքով սահմանված կարգով ընկերությունները չմասնավորեցվելու դեպքում Հայաստանի Հանրապետության կառավարությունը կարող է որոշում ընդունել այդ ընկերությունների լուծարման մասին:

2) Հաշվետու ժամանակահատվածում լուծարման գործընթացում է գտնվել Ծրագրում ընդգրկված 9 առևտրային կազմակերպություն:

3) Հաշվետու ժամանակահատվածում նշված կազմակերպություններից`

ա. 1 կազմակերպություն ճանաչվել է սնանկ:

4) Հաշվետու ժամանակահատվածում նշված լուծարվող կազմակերպություններում մարվել է շուրջ 20,610 մլն դրամ կրեդիտորական պարտք, որից՝ Հայաստանի Հանրապետության պետական բյուջե` 17,011 մլն դրամ, համայնքային բյուջե՝ 1,909 մլն դրամ, աշխատավարձի գծով` 1,690 մլն դրամ:

5) Ընկերությունների` հաշվետու ժամանակահատվածում լուծարման և սնանկացման գործընթացում գտնվելու մասին տեղեկությունները ներկայացված են սույն օրենքի բաղկացուցիչ մասը կազմող Հավելված 3-ում:

**2. <<ՓՈՔՐ>> ՕԲՅԵԿՏՆԵՐԻ ՄԱՍՆԱՎՈՐԵՑՈՒՄԸ**

**13. <<Փոքր>> օբյեկտների մասնավորեցման կատարողականը**

1) Համաձայն Ծրագրի 5-րդ հոդվածի՝ մասնավորեցման նախորդ ծրագրերի ցանկերում ընդգրկված, սակայն չմասնավորեցված <<փոքր>> օբյեկտները համարվում են Ծրագրի մաս և ենթակա են մասնավորեցման <<Պետական գույքի մասնավորեցման (սեփականաշնորհման) մասին>> Հայաստանի Հանրապետության օրենքով սահմանված կարգով:

2) Հաշվետու ժամանակահատվածում <<փոքր>> օբյեկտ չի մասնավորեցվել:

3) Նախորդ տարիներին մասնավորեցված <<փոքր>> օբյեկտներից հաշվետու ժամանակահատվածում տարաժամկետ վճարման ենթակա վճարումներից ստացված պետական բյուջեի եկամուտները կազմել են 26,843 մլն դրամ:

### Հավելված 1

**Տ Ե Ղ Ե Կ ՈՒ Թ Յ ՈՒ Ն Ն Ե Ր**

**ՀԱՇՎԵՏՈՒ ԺԱՄԱՆԱԿԱՀԱՏՎԱԾՈՒՄ ՈՒՂՂԱԿԻ ՎԱՃԱՌՔԻ ՁևՈՎ ՄԱՍՆԱՎՈՐԵՑՎԱԾ ՕԲՅԵԿՏՆԵՐԻ ՄԱՍԻՆ**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Հ/Հ | Ընկերության (պետական գույքի) անվանումը, ծածկագիրը`ըստ Ծրագրի | Գտնվելու վայրը | Պետական կառավարման մարմինը | ՀՀկառավարության որոշման համարը, ամսաթիվը | Պետական գույքի գնահատ-ված արժեքը (հազ. դրամ) | Վաճառ-քի գինը (հազ. դրամ) | Ընկերության հաշվեկշռում ամրագրված պարտա-վորություն-ները (հազ. դրամ) | Ներդրումային պարտավորու-թյունների և սոցիալական երաշխիքների մասին՝ ըստ մասնավորեցման պայմանագրի  | Գնորդը |
| 1 | 2 | 3 | 4 | 5 | 6 | 7 | 8 | 9 | 10 |
| 1. | <<Գուգարք> ՓԲԸ-ի /<Գուգարք> ԿԱՄ/ կազմից առանձնացված Բազումի արտադրամասի գույք /1472.24քմ/ (1266) | ՀՀ Լոռու մարզի Բազում, 1-ին փողոց, թիվ 17 | Հայաստանի Հանրապետության կառավարությանն առընթեր պետական գույքի կառավարման վարչություն | Հայաստանի Հանրապետության կառավարության 2016 թվականի սեպտեմբերի 8-իN 940-Ա որոշում | 26433 | 1505 | չունի | 1)Երեք տարվա ընթացքում կատարել ընդհանուր 25 000 հազ. դրամի ներդրումներ, այդ թվում՝ ա. առաջին տարում՝ 10 000 հազ. դրամ,բ. երկրորդ տարում՝ 7 500 հազ. դրամ,գ. երրորդ տարում՝ 7 500 հազ. դրամ.2) ներդրումներն ավարտելուց հետո ստեղծել 6 աշխատատեղ՝ ամսական միջինը 75 հազ. դրամ աշխատավարձով: | Դավիթ Միշայի Սիմոնյան |

**Հավելված 2**

**Տ Ե Ղ Ե Կ ՈՒ Թ Յ ՈՒ Ն Ն Ե Ր**

**ՄԱՍՆԱՎՈՐԵՑՎԱԾ ԸՆԿԵՐՈՒԹՅՈՒՆՆԵՐԻ և ԱՆԱՎԱՐՏ ՇԻՆԱՐԱՐՈՒԹՅԱՆ ՕԲՅԵԿՏՆԵՐԻ ԳՆՈՐԴՆԵՐԻ ԿՈՂՄԻՑ**

 **ՀԱՇՎԵՏՈՒ ԺԱՄԱՆԱԿԱՀԱՏՎԱԾՈՒՄ ԿԱՏԱՐՄԱՆ ԵՆԹԱԿԱ ՆԵՐԴՐՈՒՄԱՅԻՆ ՊԱՐՏԱՎՈՐՈՒԹՅՈՒՆՆԵՐԻ և ՍՈՑԻԱԼԱԿԱՆ ԵՐԱՇԽԻՔՆԵՐԻ ԿԱՏԱՐՄԱՆ ՄԱՍԻՆ**

|  |  |  |  |  |
| --- | --- | --- | --- | --- |
| Հ/Հ | Մասնավորեցված գույքի և գնորդի անվանումը | Նախատեսված պայմանագային պարտավորությունները | Կատարման ժամկետը | Կատարման ընթացքը |
|  | Հրազդանի կինոցանցի <<Հրազդան> կինոթատրոնի գույք՝ 568ք.մ տարածք և գույք Կոտայքի մարզ,ք. Հրազդան, Սպանդարյան փող.: Գնորդ՝ Բագրատ Առաքելյան ք.Հրազդան, Շահումյան փող. տ.110Պայմանագիր` 225-Մ 20.01.2005թ. | Պահպանել ընկերության գործունեության պրոֆիլը | 20.01.2016թ. | Պահպանվել է |
|  | <<Քաղաքաշինության գիտահետազոտական և նախագծային ինստիտուտ>> ԲԲԸ-ի 100% բաժնետոմսեր ք. Երևան, Դավիթ Անհաղթի 23: Գնորդ՝ Աղավնի Մինասյան ք. Երևան, Մաշտոցի պող.,15շ.,բն.6Պայմանագիր` 295-Մ 05.02.2013թ. | Կատարել 500,0 հազ.դրամՍտեղծել 2 նոր աշխատատեղ, նվազագույնը 60 000 ՀՀ դրամի միջին աշխատավարձով, և պահպանել 1 տարվա ընթացքում | 19.02.2016թ. | Կատարվել է՝ 508 000 ՀՀ դրամՍտեղծվել է՝ 11 աշխատատեղ՝ 73000 ՀՀ դրամ աշխատավարձով |
|  | Ճամբարակ քաղաքի Գ. Նժդեհի փողոց, թիվ 73 հասցեում գտնվող 1193,4 ք.մ մակերեսով Կրասնոսելսկի կինոցանցի <<ճամբարակ>> կինոթատրոն՝ ընդ որում կինոթատրոնի շենք՝ 994,2 ք.մ, հարթակ՝ 181,2 ք.մ, 2 հատ ծածկ՝ յուրաքանչյուրը 9 ք.մ: Գնորդ՝ Սոս Սոսյան Գեղարքունիքի մարզ,գ. Ճամբարակ, Գետափնյա 41:Պայմանագիր` 294-Մ 10.05.2012թ. | Ներդրումների ավարտից հետո ստեղծել (8/9 աշխատատեղ 96/108 մարդ/ամիս)ամսական 50 000 դրամի միջին աշխատավարձով | 10.05.2016թ. | Կատարված է՝ 8 աշխատատեղ 72 000 ՀՀ դրամ միջին աշխատավարձով |
|  | Լոռու մարզի Գարգառի գյուղական համայնքի Կենտրոնական թիվ 4 հասցեում գտնվող Ստեփանավանի կարի ԱՄ-ի արտադրական տեղամասի՝ 579,5 ք.մ մակերեսով ԱՇՕԳնորդ՝ Պավլիկ Զալինյան Լոռու մարզ,գ.Գարգառ,Կենտրոնական 6: Պայմանագիր` 296-Մ 16.07.2013թ. | Կատարել 3,0 մլն դրամի չափով ներդրումներստեղծել 7աշխատատեղ, յուրաքանչյուր ամսվա համար 40-60 հազ. դրամ միջին աշխատավարձով | 16.07.2016թ. | Կատարվել է՝ 3 659 094 ՀՀ դրամՍտեղծել է՝ 7 աշխատատեղ 55000 ՀՀ դրամ աշխատավարձով |
|  | <<Ռեմդիզ> ՓԲԸ Կոտայքի մարզ,գ. Բալահովիտ: <<ԲԻԶՆԵՍ ԼԱՅՆ> ՍՊԸ ք.Երևան, Նոր-Արեշ 24 փող. տուն 29 տնօրեն՝ Ժիրայր Ստեփանյան լիզ.անձ՝ Ռուբեն Աղանջանյան:Պայմանագիր` 857-ՈՒ 13.08.2008թ. | Կատարել 25,0 մլն դրամ | 25.08.2016թ. | Չի կատարվել: Գործը գտնվում է դատական վարույթում: |
|  | <<Լեռնամետալուրգիայի ինստիտուտ՚>> ՓԲԸՔ. Երևան Խանջյան 19:<<Լեռնամետալուրգիայի ինստիտուտ՚>> ՓԲԸԱշխատ. Կոլեկտիվ 40%, Ք. Երևան Խանջյան 19 և <<Արմենիան Քափըր Փրոգրամ>>ՓԲԸ 30 %ՙՔ. Երևան Խանջյան 19 և <<Մաքուր երկաթի գործարան>> ԲԲԸ 30 %ՙ, ք. Երևան Արցախի 75:Պայմանագիր` 435 -ՈՒ 22.10.2002թ. | Պահպանել ընկերության գործունեության պրոֆիլը | 22.10.2016թ. | Պահպանվում է: |
|  | <<Ս. Վ Մալայանի անվան ակնաբուժական կենտրոն>> ՓԲԸ 100|% ք. Երևան, Ֆուչիկի 30:<<Ս. Վ Մալայանի անվան ակնաբուժական կենտրոն>> ՓԲԸ Գնորդ՝ Ալեքսանդր ՄալայանՊայմանագիր` 601-ՈՒ 07.10.2003թ. | Պահպանել ընկերության գործունեության պրոֆիլը | 07.10.2016թ. | Պահպանվում է: |
|  | <<Լոգիստիկ-կենտրոն>> ՓԲԸ 100% բաժնետոմսեր ք.Երևան, Ազատության 27/1: <<ՄԵՏԷՔՍԻՄ>> ՍՊԸ ք.Երևան, Ազատության 27/1 տնօրեն՝ Ռաֆիկ Հայրապետյան ք.Երևան, Շինարարների փ.,10/1շ., 68բնՊայմանագիր` 869-ՈՒ 28.10.2013 | Կատարել 200,0 մլն դրամի ներդրումներ և ստեղծել նվազագույնը 20 աշխատատեղ | 31.10.2016թ | Կատարված է՝ 208 000 000 ՀՀ դրամ և 22 աշխատատեղ: |
|  | ՀՀ մշակույթի նախարարության տնօրինության <<Գանձաքար>> կինոթատրոնի 540,9 ք.մ մակերեսով շենք և 0,0855 ՀՀ մշակույթի նախարարության տնօրինության <<Գանձաքար>> կինոթատրոնի 540,9 ք.մ մակերեսով շենք Գնորդ՝ Շահեն Շահինյան ՀՀ Տավուշի մարզ,գ.Գաանձաքար,1փ.,տուն103Պայմանագիր` 871-ՈՒ 17.02.2014թ. | Կատարել 113,0 մլն դրամ | 31.12.2016թ. | Չի կատարվել:Ներդրումային պարտավորության չկատարման խնդրի հետ կապված գրություն է ներկայացվել ՀՀ կառավարություն` հետագա քայլերը որոշելու համար: |
|  | <<Ռադիո>> ՓԲԸ 100% բաժնետոմսեր Գեղարքունիքի մարզ,գ. Նորատուս: <<ԵվրոՊրեսս Գրուպ>> ՍՊԸ Վենդթ պող.,56, 1203, Ժնև, Շվեցարիա տնօրեն՝ Անուշավան Խաչատրյան լիազ.անձ՝ Գագիկ ԱլոյանՊայմանագիր` 864-ՈՒ 28.12.2010թ. | Պահպանել ընկերության գործունեության պրոֆիլը | 29.12.2016թ. | Կատարված: |
|  | <<Գուգարք>> կարի ԱՄ-ի կազմից առանձնացված <<Դարպասի արտադրամաս>>-ի գույք /Լոռու մարզի Դարպաս համայնքում գտնվող՝ 2197,45 ք.մ մակերեսով անշարժ գույք և այլ հիմնական միջոցներ <<ՎԱԲԱ>>ՍՊԸ ք.Վանաձոր,Թումանյան թիվ 12 տնօրեն՝ Լուսինե ԲարաթյանՊայմանագիր` 870-ՈՒ 03.02.2014 | Առնվազն 6 ամիս ժամկետով ստեղծել 20 աշխատատեղ՝ առնվազն 60 000 դրամ ամսական աշխատավարձով | 31.12.2016 | Ստեղծել է 24 աշխատատեղ: |

### Հավելված 3

**Տ Ե Ղ Ե Կ ՈՒ Թ Յ ՈՒ Ն Ն Ե Ր**

**հաշվետու ժամանակահատվածում լուծարման և սնանկացման գործընթացի մասին**

|  |  |  |  |  |  |
| --- | --- | --- | --- | --- | --- |
| Հ/Հ | Ծածկա-գիրը` ըստ Ծրագրի  | Ընկերության (կազմակերպության) անվանումը | Հիմնադիրը | Լուծարման մասին ՀՀ կառավարու-թյան որոշման համարը, ամսաթիվը | Լուծարման ընթացքը |
|
| 1 | 2 | 3 | 4 | 5 | 6 |
|  | 60216 | Գորիսի հրուշակեղենի ՊՁ | ՀՀ կառավարությանն առընթեր պետական գույքի կառավարման վարչություն | ՀՀ կառավարության 2005 թվականի փետրվարի 10-ի N 137-Ա որոշում. | Գտնվում է լուծարման գործընթացում: |
|  | 11039 | Փոքրաշենի բտման տնտեսություն | ՀՀ կառավարությանն առընթեր պետական գույքի կառավարման վարչություն | ՀՀ կառավարության 2006 թվականի փետրվարի 23-ի N 348-Ն որոշում. | Գտնվում է լուծարման գործընթացում: |
|  | 11050 | Արտամետի կերերի արտադրու-թյան տնտեսություն | ՀՀ գյուղատնտեսության նախարարություն | ՀՀ կառավարության 2006 թվականի փետրվարի 23-ի N 348-Ն որոշում | Գտնվում է լուծարման գործընթացում: |
|  | 62079 | <<Ագրոնավթաբազա>> ՊՓԲԸ | ՀՀ կառավարությանն առընթեր պետական գույքի կառավարման վարչություն | ՀՀ կառավարության 2011 թվականի հուլիսի 21-ի N 997-Ա որոշում | Սնանկ: |
|  | 90036 | <<Գեոկոմպլեքս>> ՓԲԸ | ՀՀ կառավարությանն առընթեր պետական գույքի կառավարման վարչություն | ՀՀ կառավարության 2011 թվականի հուլիսի 21-ի N 997-Ա որոշում | Գտնվում է լուծարման գործընթացում: |
|  | 90035 | <<Էկոսերվիս>> ՓԲԸ-ի <<Գեոմատակարար>> ԴՓԲԸ | ՀՀ կառավարությանն առընթեր պետական գույքի կառավարման վարչություն | ՀՀ կառավարության 2012 թվականի հուլիսի 26-ի N 929-Ա որոշում | Գտնվում է լուծարման գործընթացում: |
|  | 62061 | <<Գրանիտ>>ՓԲԸ | ՀՀ կառավարությանն առընթեր պետական գույքի կառավարման վարչություն | ՀՀ կառավարության 2014 թվականի դեկտեմբերի 11-ի N 1379-Ա որոշում | Գտնվում է լուծարման գործընթացում: |
|  |  | <<Արթիկի նավթամթերք>> ՓԲԸ | ՀՀ կառավարությանն առընթեր պետական գույքի կառավարման վարչություն | ՀՀ կառավարության 2016 թվականի սեպտեմբերի 22-ի N 971-Ա որոշում | Գտնվում է լուծարման գործընթացում: |
|  |  | <<Հայգազարդ>> ՓԲԸ | ՀՀ կառավարությանն առընթեր պետական գույքի կառավարման վարչություն | ՀՀ կառավարության 2016 թվականի դեկտեմբերի 22-ի N 1329-Ա որոշում | Գտնվում է լուծարման գործընթացում: |